Fashin bankin Offa: Mai shari'a ta dakatar da sauraron karar wadanda ake zargi saboda tsaro ▷ Legit.ng
Fashin bankin Offa: Mai shari'a ta dakatar da sauraron karar wadanda ake zargi saboda tsaro
2 months ago 1255 views by Sani Hamza Funtua
- Matsalar tsaro ta tilasta dage sauraron shari'ar mutane biyar da ake zarginsu da gudanar da fashi da makami a wani banki da ke Offa, jihar Kwara
- Mai shari'a Halimat Salman, wacce ta dage sauraron karar, ta ce ta yanke hukuncin daukar matakin ne saboda kiyaye lafiya da rayukan kowa da ke cikin kotun
- Mutane biyar da ake zargin sun hada da; Ayoade Akinnibosun, Ibikunle Ogunleye, Adeola Abraham, Salaudeen Azeez ana kuma Niyi Ogundiran
Rahotanni sun bayyana cewa matsalar tsaro ta tilasta alkalin babbar kotun jihar Kwara da ke da zama a Ilorin dage sauraron shari'ar mutane biyar da ake zarginsu da gudanar da fashi da makami a wani banki da ke Offa, jihar Kwara.
KARANTA WANNAN: Da duminsa: Kotu ta wanke lauyan tsohon gwamnan Osun da aka haramtawa aikin lauyanci
Hoto: Jerin wadanda ake zarginsu da kai harin fashi da makami a bankin Offa
Ta bayyana cewa: "Rahotannin da muka samu ba za su barmu mu ci gaba da sauraron karar a yau ba. Duk da cewa bani da wani aiki a gabana amma inaga zai fi kyau mu dage sauraron shari'ar har sai gobe.
"Saboda matsar tsaro da kuma kare rayukan wadanda ake tuhumar da ma na mutane da ke cikin kotun, dole na dage sauraron karar. Allah ya sa mu kai gobe cikin rai da lafiya domin ci gaba da shari'ar."
Mutane biyar da ake zarginsu wadanda a halin yanzu ke fuskantar tuhuma a kotun, bisa zarginsu da aikata fashi da makami a wani bankin Offa a ranar 5 ga watan Afrelu, 2018 sun hada da; Ayoade Akinnibosun, Ibikunle Ogunleye, Adeola Abraham, Salaudeen Azeez ana kuma Niyi Ogundiran.
Top 20 richest musician in the world Olamide car Ibe Kachikwu How to transfer credit on MTN Richest musicians in Nigeria
Zaben Bauchi: Jami’ar tattara sakamakon Tafawa Balewa tace ana yi mai barazanar kisa